BBIK บวก 2% ส่งซิกไตรมาส 4 โตแกร่ง หนุนรายได้ทั้งปีทะลุเป้า 70%
BBIK บวก 2% ส่งซิกไตรมาส 4/65 ผลงานแจ่ม หนุนผลประกอบการปี 65 รายได้ทำออลไทม์ไฮโตเกินเป้า 70% เป็นผลจากการเดินเกมรุกเพิ่มการให้บริการที่หลากหลายพร้อมการขยายธุรกิจในต่างประเทศ ผ่านแผนการควบรวมกิจการและการจัดตั้งบริษัทย่อยอย่างต่อเนื่อง
BBIK บวก 2% ส่งซิกไตรมาส 4/65 ผลงานแจ่ม หนุนผลประกอบการปี 65 รายได้ทำออลไทม์ไฮโตเกินเป้า 70% เป็นผลจากการเดินเกมรุกเพิ่มการให้บริการที่หลากหลายพร้อมการขยายธุรกิจในต่างประเทศ ผ่านแผนการควบรวมกิจการและการจัดตั้งบริษัทย่อยอย่างต่อเนื่อง
28 พ.ย. 2565

ผู้สื่อข่าวรายงานว่า วันนี้ (28 พ.ย. 65) ราคาหุ้น บริษัท บลูบิค กรุ๊ป จำกัด (มหาชน) หรือ BBIK ณ เวลา 11:37 น. อยู่ที่ระดับ 113.00 บาท บวก 2.50 บาท หรือ 2.26% สูงสุดที่ระดับ 115.00 บาท ต่ำสุดที่ระดับ 109.50 บาท ด้วยมูลค่าการซื้อขาย 35.79 ล้านบาท

สำหรับ BBIK บริษัทที่ปรึกษาชั้นนำผู้ให้บริการด้านดิจิทัลทรานส์ฟอร์เมชันครบวงจร มั่นใจโค้งสุดท้ายปี 65 โชว์ผลงานได้อย่างแข็งแกร่ง ซึ่งจะหนุนรายได้ทั้งปีโตทะลุเป้า 70% เมื่อเทียบกับงวดเดียวกันของปีก่อนที่มีรายได้ปี 64 อยู่ที่ 304 ล้านบาท และคาดกำไรสุทธิอยู่ที่ 66 ล้านบาท เป็นผลจากการเดินเกมรุกเพิ่มการให้บริการที่หลากหลายพร้อมการขยายธุรกิจในต่างประเทศ ผ่านแผนการควบรวมกิจการและการจัดตั้งบริษัทย่อยอย่างต่อเนื่อง ทำให้บริษัทฯ สามารถรองรับกระแสความต้องการทำดิจิทัลทรานส์ฟอร์เมชันขาขึ้น ครอบคลุมมากขึ้นทั้งในและต่างประเทศ
นายพชร อารยะการกุล ประธานเจ้าหน้าที่บริหาร BBIK กล่าวว่า บริษัทฯ และบริษัทย่อยเริ่มโชว์ผลงานอย่างแข็งแกร่ง ทยอยสร้างรายได้ ทั้งบริษัท จีเอ็มวีพาย จำกัด ที่ปรึกษาระบบ SAP ครบวงจร บริษัท บลูบิค ไททันส์ จำกัด ผู้เชี่ยวชาญด้านไซเบอร์ซิเคียวริตี้ และบริษัท บลูบิค โกลบอล จำกัด ที่ดูแลการขยายธุรกิจในต่างประเทศ ซึ่งตอนนี้สามารถรองรับงานในตลาดยุโรปและเอเชียตะวันออกเฉียงใต้ ได้แก่ สหราชอาณาจักร (UK) สิงคโปร์ อินโดนีเซีย และล่าสุดบอร์ดไฟเขียวจัดตั้งบริษัทย่อยที่เวียดนาม  แถมเตรียมแย้มบิ๊กเซอร์ไพรส์ในงานแถลงข่าวใหญ่ วันที่ 1 ธันวาคมนี้ บอกได้คำเดียวว่าจัดเต็มคาราเบล เพื่อการเติบโตแบบก้าวกระโดดในปีหน้า
ส่วนผลประกอบการ 9 เดือนแรกของปี 65 ของ BBIK มีรายได้ไปแล้วกว่า 425 ล้านบาท เติบโตถึง 115% เมื่อเทียบกับงวดเดียวของปีก่อน ในขณะที่กำไรสุทธิแตะ 100 ล้านบาท เพิ่มขึ้น 119% โตสวนกระแสเศรษฐกิจโลก โดยโกยรายได้จากต่างประเทศมากกว่า 42 ล้านบาท พร้อมตุนแบ็คล็อก (Backlog) ไปอีก 431 ล้านบาท